Hof sê oor Guptas se straler | Maroela Media
Die hooggeregshof in Johannesburg het Maandag in die guns van Export Development Canada (EDC) beslis en beveel dat die straler wat die Guptas huur se vlerke geknip moet word.
Die hof het Maandag beslis dat die Bombardier 6000-straler oorhandig moet word en by die Lanseria-lughawe noord van Johannesburg geberg moet word. Dit is nie tans bekend waar dié straler is nie.
EDC het ook aangevoer dat Oakbay, die maatskappy wat die Guptas gebruik het om die vliegtuig op huurkoop aan te skaf, van sy bates ontslae geraak het, wat ŉ direkte verbreking van die huurkoopooreenkoms is.
“Elke dag wat die Guptas die vliegtuig onregmatig gebruik, is dit ŉ risiko,” het Cockerell gesê. Hy het gesê ondanks die waardevermindering is daar ook die risiko dat die vliegtuig beskadig kan word of vir onwettige aktiwiteite gebruik kan word.
Bombardier het die luukse straler van $52 miljoen, wat as ZS-OAK geregistreer is, aan die Guptas verkoop en EDC het dit gedeeltelik vir sowat $41 miljoen gefinansier.
En dit is nou die een waarin Cyril Ramaphosa ook in 2015 toe hy nog adjunk was gereis het.
Laat weet ons wanneer dit veiling toe gaan?! Hahaha
Eenvoudig ongelooflik hoe gulsig die Guptas is/was!
Fly now, pay later, it change for Guptas to Never ever fly again, pay now.